Blaze7451/Wiki-th-20250601 huggingface dataset:
เฟิงหวง

เมืองเฟิงหวง
บ้านสูงริมน้ำ
เฟิงหวงเป็นเมืองโบราณแหล่งท่องเที่ยวสำคัญของมณฑลหูหนาน ชื่อเมืองแปลว่า นกหงส์  อยู่ทางภาคตะวันตกของมณฑลหูหนาน สร้างขึ้นในสมัยราชวงศ์ชิง ภูมิประเทศเป็นภูเขาและทุ่งนาข้าวล้อมรอบ อยู่บริเวณเชิงเขาและมีแม่น้ำถัวเจียงไหลผ่านมีสะพานหงเฉียวเป็นทางเชื่อม มีถนนที่ปูด้วยหินเขียว มีกำแพงเมืองโบราณตั้งอยู่ริมน้ำ 
ประชากรมีประมาณ 3 แสนคน ส่วนใหญ่เป็นชนเผ่าถู่เจียและชาวม้ง 
เป็นบ้านเกิดของ เสิ่งฉงเหวิน นักประพันธ์ชาวจีน  

**อ้างอิง**
 ไปเที่ยวเมืองเฟิ่งหวงที่สวยงาม  โดย CRI
หมวดหมู่:มณฑลหูหนาน
มะลุลี

มะลุลี เป็นไม้เถาเลื้อยที่มีดอกสีขาวคล้ายมะลิ มีกลิ่นหอมตลอดทั้งวัน   เลื้อยไกลราว 1-2 เมตร

**ลักษณะทางพฤกษศาสตร์**
 ต้น เป็นไม้เถาเลื้อย ลักษณะของเถาจะกลมเกลี้ยง สีเขียวสด เมื่อเถาแก่จะเป็นสีน้ำตาล  ส่วนยอดอ่อนของเถาจะมีขนนุ่มขึ้นปกคลุมเล็กน้อย- ใบ ใบเป็นไม้ใบเดี่ยวออกใบตามข้อต้น เรียงเป็นคู่ตรงข้ามกัน ใบรูปไข่ ปลายใบแหลม โคนใบมน และเว้าเล็กน้อย ขอบใบเรียบหรือบ้างก็อาจจะ เป็นคลื่อนเล็กน้อย ก้านใบสีเขียว กลมและสั้น- ดอก ออกดอกเป็นช่อตรงส่วนยอดและตามง่ามใบ โคนช่อจะมีขนสีเทาลักษณะนุ่มขึ้นอยู่เต็ม ดอกมีสีขาวสะอาดเหมือนดอกมะลิ ดอกช่อหนึ่ง ๆ จะบานเกือบพร้อมกันทั้งช่อ และจะบานทนอยู่ได้นานหลายวัน กลีบดอกเป็นรูปขอบขนาน ดอกหนึ่ง ๆ จะมีประมาณ 9 กลีบ ดอกมีกลิ่นหอมแรงและจะหอมตลอดทั้งกลางวันและกลางคืน ออกดอกตลอดปีโดยเฉพาะในช่วงฤดูหนาว

**การปลูกเลี้ยง**
การปลูกมลุลีก็ทำเช่นเดียวกันกับการปลูกมะลิโดยทั่ว ๆ ไป โดยการนำกิ่งที่ได้จากการตอนหรือการปักชำ มาปลูกลงดิน โดยให้ขุดหลุมปลูกขนาด 1x1 ฟุต หรือมากกว่านี้เล็กน้อย แล้วรองก้นหลุมต้วยปุ่ยพืชสด หรือปุ๋ยหมักก็ได้ประมาณ 1/4 ของหลุม กลบดินเล็กน้อย แล้วางกิ่งปลูกหรือกิ่งปักชำลงกลางหลุมกลบดินพอแน่น แล้วรดน้ำให้ชุ่ม 

**การดูแลรักษา**
 แสง   มะลุลีเป็นไม้กลางแจ้ง มีความต้องการแสงแดดมาก- น้ำ     ต้องการน้ำและความชื้นปานกลาง ควรรดน้ำให้ดินบริเวณโคนต้นมีความชื้นอยู่ตลอดเวลาแต่จะต้องไม่ถึงกับแฉะ เพราะจะทำให้ระบบรากเน่าได้- ดิน    มลุลีจะเจริญงอกงามได้ดีในดินที่ร่วนซุย และเป็นดินที่สามารถเก็บความชื้นได้ดี- ปุ๋ย    อาจใส่ปุ๋ยในบริเวณโคนต้นโดยการพรวนดินบริเวณโคนต้นเสียก่อน แล้วจึงใส่ปุ๋ยและรดน้ำตามให้ทั่ว 
*โรคและแมลง ไม่มีโรคและแมลงรบกวนถึงขั้นเสียมากนัก

**การขยายพันธุ์**
โดยการปักชำกิ่ง ตอนกิ่ง 

**อ้างอิง**
  ไม้ดี : "มลุลี" ดอกหอมตลอดวัน- http://www.maipradabonline.com/maileay/malole.htm date=2007-06-17 
หมวดหมู่:วงศ์ตีนเป็ด
หมวดหมู่:ไม้ดอกไม้ประดับ
หมวดหมู่:ไม้พุ่ม
วงศ์ปลากุเรา

วงศ์ปลากุเรา (Threadfins) เป็นวงศ์ปลาในอันดับ Perciformes ใช้ชื่อวิทยาศาสตร์ว่า Polynemidae (/โพ-ลี-นี-มิ-ดี/)
มีรูปร่างทั่วไปเป็นทรงกระบอก ลำตัวแบนข้างเล็กน้อย หัวและจะงอยปากทู่ ปากกว้างอยู่ด้านล่างของจะงอยปาก ตาเล็กอยู่ตอนปลายของหัวและมีเยื่อไขมันบาง ๆ คลุม ครีบหลังแบ่งเป็น 2 ตอนอยู่ห่างกัน ตอนแรกเป็นก้านแข็งสั้น ตอนท้ายเป็นก้านอ่อน ครีบหางเว้าลึก ครีบอกแบ่งเป็น 2 ส่วน ส่วนบนเป็นครีบยาวแหลม ส่วนล่างเป็นเส้นยาวแยกออกเป็นเส้นตั้งแต่ 4 - 14 เส้น มีความยาวแล้วแต่ชนิด  เกล็ดเป็นแบบสากมีขนาดเล็กละเอียด
เป็นปลากินเนื้อ โดยกินกุ้ง, ปลา หาเหยื่อและสัมผัสได้ด้วยครีบอกที่เป็นเส้น มีความสำคัญทางเศรษฐกิจ พบในเขตอบอุ่นทั่วโลก โดยมากเป็นปลาทะเล พบในน้ำกร่อยและน้ำจืดเพียงไม่กี่ชนิด มีทั้งหมด 8 สกุล 38 ชนิด มีขนาดใหญ่สุดได้ถึง 2 เมตร คือ ปลากุเราแอฟริกา (Polydactylus quadrifilis) พบในประเทศไทยประมาณ 10 ชนิด เช่น ปลากุเรา 4 หนวด (Eleutheronema tetradactylum) เป็นต้น  แต่มีเพียง 3 ชนิดเท่านั้นที่พบในน้ำจืด คือ ปลาหนวดพราหมณ์หนวด 7 เส้น (Polynemus paradiseus), ปลาหนวดพราหมณ์ทอง (P. melanochir) และ ปลาหนวดพราหมณ์หนวด 14 เส้น (P. multifilis) นอกจากนี้แล้วยังนิยมเลี้ยงเป็นปลาสวยงามด้วย สำหรับปลาที่พบในน้ำจืด

**อ้างอิง**

**แหล่งข้อมูลอื่น**
  จาก Fishbase.org
กุเรา
กุเรา
กุเรา
กุเรา
กุเรา
ปลาหนวดพราหมณ์

ปลาหนวดพราหมณ์ หรือ ปลาหนวดตาแป๊ะ (Threadfins) เป็นสกุลของปลาน้ำกร่อยและน้ำจืดจำพวกหนึ่งในวงศ์ปลากุเรา (Polynemidae) ใช้ชื่อสกุลว่า Polynemus (/โพ-ลี-นี-มัส/)
เป็นปลาที่พบได้ในน้ำกร่อยและน้ำจืดเท่านั้น ซึ่งแตกต่างจากปลาสกุลอื่นในวงศ์เดียวกัน มีลักษณะโดยรวม คือ ครีบอกแบ่งออกเป็นสองส่วน ส่วนบนเหมือนครีบปลาทั่วไป แต่ส่วนล่างแบ่งเป็นเส้น ๆ มากบ้างน้อยบ้างแล้วแต่ชนิด ตั้งแต่ 3-14 เส้น
เป็นปลาที่ผสมพันธุ์และวางไข่ ฟักเป็นตัวในแม่น้ำสายใหญ่ ๆ อาจพบได้บ้างตามแหล่งน้ำกร่อย เช่น ปากแม่น้ำหรือชายฝั่ง พบแพร่กระจายพันธุ์ ในภูมิภาคเอเชียตะวันออกเฉียงใต้ และประเทศอินโดนีเซีย มีขนาดโตเต็มที่ประมาณ 25 เซนติเมตร
สำหรับในชนิดที่พบในประเทศไทย ได้แก่ ปลาหนวดพราหมณ์เหนือ (P. aquilonaris), ปลาหนวดพราหมณ์ตะวันออก (P. dubius), ปลาหนวดพราหมณ์หนวด 7 เส้น (P. paradiseus), ปลาหนวดพราหมณ์ทอง (P. melanochir) และ ปลาหนวดพราหมณ์หนวด 14 เส้น (P. multifilis) นิยมรับประทานเป็นอาหาร และเลี้ยงเป็นปลาสวยงาม

**การจำแนก**
 Polynemus aquilonaris Motomura, 2003    - Polynemus dubius Bleeker, 1854  - Polynemus hornadayi Myers, 1936      - Polynemus kapuasensis Motomura & van Oijen, 2003      - Polynemus melanochir Valenciennes, 1831      - Polynemus multifilis Temminck & Schlegel, 1843      - Polynemus paradiseus Linnaeus, 1758   

**อ้างอิง**
หมวดหมู่:วงศ์ปลากุเรา
ปลาหนวดพราหมณ์หนวดสิบสี่เส้น

ปลาหนวดพราหมณ์หนวดสิบสี่เส้น หรือ ปลาหนวดพราหมณ์น้ำจืด (Elegant threadfin; Polynemus multifilis) อยู่ในวงศ์ปลากุเรา (Polynemidae) มีลักษณะทั่วไปคล้ายกับปลาหนวดพราหมณ์หนวดเจ็ดเส้น (P. paradiseus) ซึ่งเป็นปลาในสกุลเดียวกัน  เพียงแต่มีขนาดลำตัวที่ใหญ่กว่า หัวมีขนาดสั้นกว่า สีพื้นลำตัวคล้ำกว่า และมีจุดดำอยู่บริเวณเหนือครีบอก
มีขนาดโตเต็มที่ประมาณ 20 เซนติเมตร พบใหญ่สุด 30 เซนติเมตร ครีบอกที่เป็นเส้นยาวพบข้างละ 7 เส้น จึงเป็นที่มาของชื่อ  พบในบริเวณที่เป็นน้ำจืดมากกว่าปลาหนวดพราหมณ์หนวดเจ็ดเส้น จึงสามารถเลี้ยงให้รอดในสถานที่เลี้ยงได้มากกว่า 
ปลาหนวดพราหมณ์หนวดสิบสี่เส้น เป็นปลาที่สวยงามและมีขนาดที่ใหญ่กว่าปลาหนวดพราหมณ์ธรรมดาจึงเป็นที่นิยมในหมู่นักเลี้ยงปลาสวยงาม
แต่ด้วยความที่เป็นปลาที่เลี้ยงค่อนข้างยากจึงทำให้มีอัตราการรอดที่น้อยมากทำให้มีราคาที่ค่อนข้างสูง ในต่างประเทศนิยมสั่งซื้อปลาชนิดนี้ 
จากประเทศไทย และ ประเทศเวียดนาม โดยราคาของปลาหนวดพราหมณ์หนวดสิบสี่เส้น จะอยู่ที่ประมาณ 1,500 ถึง 3,000 บาท แล้วแต่ความสมบูรณ์ และขนาดของปลา ซึ่งด้วยความที่ปลาหนวดพราหมณ์หนวดสิบสี่เส้น มีขนาดลำตัวที่ใหญ่กว่าปลาหนวดพราหมณ์ธรรมดา จึงทำให้มีราคาที่สูงกว่าเกือบ 2 เท่า โดยทั่วไปปลาหนวดพราหมณ์หนวดสิบสี่เส้น อาศัยอยู่ได้ทั้งในน้ำจืดและน้ำเค็มและสามารถโตได้ในน้ำจืด สำหรับประเทศไทย ปลาหนวดพราหมณ์หนวดสิบสี่เส้น กลายเป็นปลาหายากไปแล้วเพราะปลาส่วนใหญ่มาจากการจับจากธรรมชาติ ซึ่งมีจำนวนลดน้อยลงมาก ซึ่งต่อมาในปี พ.ศ. 2548 สถานีประมงจังหวัดพิษณุโลกสามารถเพาะขยายพันธุ์ได้แล้ว โดยรวบรวมพ่อแม่พันธุ์จากแม่น้ำแควน้อย

**อ้างอิง**
  รูปและข้อมูลปลาหนวดพราหมณ์หนวด 14 เส้น

**แหล่งข้อมูลอื่น**
  ปลาหนวดพราหมณ์สิบสี่เส้น สัตว์น้ำที่ท้าทายคนเลี้ยงปลาตู้  date=2016-03-04 
หมวดหมู่:วงศ์ปลากุเรา
หมวดหมู่:ปลาน้ำจืด
หมวดหมู่:ปลาตู้
หมวดหมู่:ปลาที่พบในประเทศไทย
หมวดหมู่:ปลาที่พบในลุ่มแม่น้ำเจ้าพระยา
สารส้ม

สารส้มก้อน
สารส้ม หรือ อะลัม (alum แอลัม) คือสารประกอบ ไฮเดรตเต็ดโพแทสเซียมอะลูมิเนียมซัลเฟต (โพแทสเซียมอะลัม) สูตรเคมีว่า KAl(SO4)2.12H2O หรือหมายถึงกลุ่มของสารประกอบอื่น ๆ ในสูตร AB(SO4)2.12H2O ซึ่งถูกเรียกว่าสารส้มเช่นกัน

**การใช้งาน**
 สารส้มใช้แกว่งในบ่อเก็บน้ำเพื่อให้สิ่งสกปรกตกตะกอน - สามารถใช้ในการกำจัดกลิ่นตัวโดยเฉพาะใต้วงแขน ดับกลิ่นได้ 90% และนานถึง 24 ชั่วโมง และสามารถใช้กำจัดกลิ่นเท้าได้- ทำให้อาหารกรอบ นิยมใช้กับการดองผักเพื่อให้ผักดองมีความกรอบ- ช่วยให้พริกขี้หนูดูสดใส เก็บไว้ได้หลายวัน โดยการนำพริกขี้หนูแช่ในน้ำสารส้มสักพัก แล้วนำมาผึ่งไว้ ก่อนทานก็ควรล้างพริกเสียก่อน- ช่วยให้ข้าวเหนียวมีเมล็ดสวย โดยใช้สารส้มแกว่งในน้ำแช่ข้าวเหนียว แล้วแช่ไว้สักครู่ เปลี่ยนน้ำแช่ใหม่ เวลานึ่งแล้วข้าวจะมีเมล็ดสวย- สารส้ม เป็นสารประกอบที่ใช้ในอุตสาหกรรมทำสีย้อม เนื่องจากเป็นสารประกอบที่มีไอออนของอะลูมิเนียม สามารถเกิดเป็นสารประกอบเชิงซ้อนกับสูตรโครงสร้างทางเคมีของสีและเส้นใยของพืช ทำให้สีติดเส้นใยได้ดีขึ้น สีจึงเข้มขึ้น- ปริมาณอะลูมิเนียมในน้ำให้มีปริมาณที่ปลอดภัยต่อการบริโภค ซึ่งตามประกาศกระทรวงสาธารณสุขฉบับที่ 135 (พ.ศ. 2534) เรื่อง น้ำบริโภคในภาชนะบรรจุที่ปิดสนิท กำหนดให้มีอะลูมิเนียมได้ไม่เกิน 0.2 มิลลิกรัมต่อน้ำบริโภค 1 ลิตร

**อันตรายของสารส้ม**
 สารส้มมีพิษในการกินค่อนข้างน้อยมาก อาการ คือ คลื่นไส้ อาเจียน ปวดหัว ซึม แต่ต้องกินในปริมาณสูงมากจึงเกิดอาการดังกล่าว- พิษที่เกิดจากสารส้มและพบได้บ่อย คือ การสูดฝุ่นสารส้มในโรงงานอุตสาหกรรม ซึ่งจะทำให้เกิดอาการหอบหืดได้- บริโภคน้ำที่มีอะลูมิเนียม อะลูมิเนียมที่เข้าสู่ร่างกายประมาณร้อยละ 3 ถูกดูดซึมแพร่กระจายผ่านทางระบบเลือดไปยังปอด ตับ กระดูก และสมอง และถูกขับออกจากร่างกายทางปัสสาวะผ่านไต ซึ่งอาจทำให้ไตเสื่อมได้- ผู้ป่วยที่เป็นโรคไตวาย หรือไตบกพร่อง มีความเสี่ยงต่อพิษของอะลูมิเนียมสูงกว่าคนปกติ หากบริโภคน้ำที่มีอะลูมิเนียม - สารส้มปนเปื้อนอยู่ในน้ำดื่มปริมาณที่สูงอาจทำให้เกิดอาการอาเจียน ท้องร่วง เกิดผื่นคันเป็นแผลร้อนในได้ และที่สำคัญที่สุด คือ เกิดภาวะสมองเสื่อม และเป็นโรคอัลไซเมอร์ เนื่องจากอะลูมิเนียมเป็นโลหะที่มีประสิทธิภาพในการทำลายเนื้อเยื่อประสาท

**ประเภท**
 โพแทสเซียมอะลัม KAl(SO4)2.12H2O  หรือ โพแทชอะลัม หรือ โพแทสเซียมอะลูมิเนียมซัลเฟต- โซเดียมอะลัม NaAl(SO4)2.12H2O หรือ โซดาอะลัม หรือ โซเดียมอะลูมิเนียมซัลเฟต- แอมโมเนียมอะลัม NH4Al(SO4)2.12H2O หรือ แอมโมเนียมอะลูมิเนียมซัลเฟต- โครมอะลัม Cr(III)Al(SO4)2.12H2O หรือ โครเมียม(III)โพแทสเซียมซัลเฟต- อะลูมิเนียมซัลเฟต Al2(SO4)3.12H2Oหรือ สารส้มฟอกขาว

**คุณสมบัติของสารส้ม**
# ไม่มีสีและกลิ่น เหมาะสำหรับผู้ชอบใช้น้ำหอมเพราะจะไม่มีกลิ่นไปรบกวนหรือหักล้างกลิ่นน้ำหอมที่ใช้
# ไม่เปื้อนเสื้อผ้า เพราะไม่มีส่วนผสมของครีมและน้ำมัน
# ปลอดภัยต่อร่างกาย คือไม่อุดตันรูขุมขน ไม่ซึมเข้าร่างกาย เพราะสารส้มทำให้เกิดประจุลบ จึงไม่สามารถผ่านผนังเซลล์ได้ ไม่เป็นพิษต่อสิ่งแวดล้อมและไม่ทำลายโอโซน
# ไม่เสื่อมสภาพ มีความคงทนต่อสภาพแวดล้อม จึงไม่เสื่อมสภาวะที่อุณหภูมิห้อง

**อ้างอิง**
 นิตยสารชีวจิต ฉบับวันที่ 1 สิงหาคม 2550- ผู้จัดการออนไลน์, คำให้สัมภาษณ์ นพ.นิพนธ์ โพธิ์พัฒนชัย อธิบดีกรมวิทยาศาสตร์การแพทย์, 12 พฤศจิกายน 2555
หมวดหมู่:การแพทย์แผนโบราณ
หมวดหมู่:เกลือ
หมวดหมู่:ซัลเฟต
หมวดหมู่:แร่ซัลเฟต
ปลากระทิงจุด

ปลากระทิงจุด หรือชื่อวิทยาศาสตร์: Mastacembelus alboguttatus (Boulenger's spiny eel) อยู่ในวงศ์ปลากระทิง (Mastacembelidae) มีรูปร่างทั่วไปคล้ายกับปลากระทิง (M. armatus) ซึ่งเป็นปลาที่อยู่ในสกุลเดียวกัน แต่มีสีสันและลวดลายที่แตกต่างออกไป มีจุดเป็นวงกลมสีเหลืองหรือเขียวกระจายอยู่ทั่วตัว ครีบหางแยกออกจากครีบหลังและครีบท้องคล้ายสกุลปลาหลด ช่วงท้องสีจาง มีหนามแหลมขนาดเล็กตลอดทั้งลำตัวช่วงบนไว้ป้องกันตัว
มีความยาวประมาณ 40 เซนติเมตร เป็นปลาที่หายาก พบได้น้อย ดังนั้น เมื่อขายในตลาดปลาสวยงาม จะเป็นปลาที่มีราคาสูง ถิ่นอาศัยในไทยจะพบเฉพาะแม่น้ำสาละวินในเขตชายแดนพม่าที่ติดกับไทยเท่านั้น นอกจากนี้ยังพบในแม่น้ำสะโตง และ แม่น้ำมณีปุระ ในประเทศพม่าอีกด้วย โดยมีชื่อเรียกในภาษากะเหรี่ยงว่า "ป่าน"

**อ้างอิง**

**แหล่งข้อมูลอื่น**
  รูปและข้อมูลปลากระทิงจุด จาก FishBase- Mastacembelus alboguttatus
จุด
กระทิงจุด
กระทิงจุด
กระทิงจุด
กระทิงจุด
โรงเรียนสาธิตแห่งมหาวิทยาลัยรังสิต

โรงเรียนสาธิตแห่งมหาวิทยาลัยรังสิต หรือ สาธิตรังสิต เป็นโรงเรียนสองภาษาในเครือสาธิตแห่งแรกของประเทศไทยที่มีระบบ IB ก่อตั้งขึ้นโดย ดร.อาทิตย์ อุไรรัตน์ 
อธิการบดีมหาวิทยาลัยรังสิตในปัจจุบัน เมื่อวันที่ 4 พฤษภาคม พ.ศ. 2547 หลักสูตรการศึกษาของโรงเรียนแห่งนี้จะแบ่งเป็น 2 รูปแบบ คือ Cambridge IGCSE และ International Baccalaureate (IB)  

**ชีวิตในโรงเรียน**
นักเรียนหอพัก
นักเรียนที่เลือกอยู่หอพัก จะได้รับโอกาสในการเรียนรู้ทางสังคม วัฒนธรรม พร้อมๆ กับการดูแลเอาใจใส่ทางวิชาการ และความเป็นอยู่เสมือนอยู่ภายใต้การดูแลของผู้ปกครองเอง เนื่องจากหอพักของโรงเรียนมีลักษณะเป็นกันเอง พร้อมผู้ดูแลหอพักที่มากด้วยประสบการณ์ ดูแลเอาใจใส่นักเรียน มีการอบรมดูแลนักเรียนเป็นอย่างดีคุณภาพทางการศึกษาของนักเรียน ถือเป็นวาระสำคัญของการบริหารหอพัก ทางโรงเรียนจึงมีการจัดสอนทางวิชาการและกิจกรรมส่งเสริมการเรียนรู้หลังเลิกเรียน รวมถึงการไปทัศนศึกษานอกสถานที่นอกเวลาเรียน การดูแลเอาใจใส่นักเรียนเป็นรายบุคคลจะทำให้นักเรียนเรียนรู้ และเติบโตอย่างมีประสิทธิภาพทั้งวิชาการและสังคมไปพร้อมๆ กัน น้องเพิ่มพูลฉลาดมากเป็นนากยแล้วตอนนี้

**บรรยากาศการเรียนการสอน**
สิ่งแวดล้อม
เราให้ความสำคัญกับการสร้างบรรยากาศสภาพแวดล้อม ตลอดจนสิ่งอำนวยความสะดวกที่เกื้อหนุนการเรียนรู้และคุณภาพชีวิตที่ดีของนักเรียนรูปลักษณ์ของสถาปัตยกรรมมาจากการดัดแปลงลีลาการออกแบบอาคารสถานที่และภูมิทัศน์ที่มีการผสมผสานอย่างลงตัวและได้ดุลยภาพระหว่างธรรมชาติและความคิดสร้างสรรค์
อาคารสถานที่และเทคโนโลยี
ห้องเรียนทุกห้องมีเครื่องปรับอากาศ และมีเครื่องมือการเรียนการสอนที่พร้อม สามารถทำกิจกรรมได้หลากหลายรูปแบบเราให้ความสำคัญด้านเทคโนโลยีสารสนเทศเป็นพิเศษ มีคอมพิวเตอร์ที่เชื่อมต่ออินเทอร์เน็ตผ่านเครือข่ายเน็ตเวิร์คไร้สายความเร็วสูงนำมาใช้ทั้งทางด้านการบริหาร การติดต่อสื่อสารและการเรียนการสอนทั้งนี้เพื่อส่งเสริมให้นักเรียนให้ความสนใจในการค้นคว้าหาข้อมูลต่างๆ เรามีห้องทดลองปฏิบัติการวิทยาศาสตร์ โรงยิมเนเซี่ยม สระว่ายน้ำขนาดมาตรฐานโอลิมปิค สนามฟุตบอล หอพัก สนามเด็กเล่นเด็กเล่น

**อ้างอิง**

**แหล่งข้อมูลอื่น**
  โรงเรียนสาธิตแห่งมหาวิทยาลัยรังสิต
รังสิต
หมวดหมู่:โรงเรียนในอำเภอเมืองปทุมธานี
หมวดหมู่:โรงเรียนเอกชนในประเทศไทย
หมวดหมู่:มหาวิทยาลัยรังสิต
ปลากดหัวแข็ง

ปลากดหัวแข็ง  (Spotted catfish) เป็นปลาหนังมีชื่อวิทยาศาสตร์ว่า Arius maculatus ในวงศ์ปลากดทะเล (Ariidae) มีรูปร่างและพฤติกรรมทั่วไปคล้ายปลาอุก (Cephalocassis borneensis) ที่เป็นปลาในวงศ์เดียวกัน ต่างกันตรงที่มีจุดสีดำอยู่ที่ครีบไขมัน 
มีความยาวประมาณ 35 เซนติเมตร ขนาดโตเต็มที่ยาวได้ถึง 80 เซนติเมตร  พบในแม่น้ำเจ้าพระยาและแม่น้ำโขงตอนล่าง  รวมถึงทะเลสาบสงขลา หากินอยู่บริเวณพื้นน้ำ โดยกินสัตว์น้ำที่ไม่มีกระดูกสันหลังต่าง ๆ เป็นอาหาร ปลากดหัวแข็ง มีชื่อเฉพาะในวงการปลาสวยงามว่า "ปลาอุกจุดดำ"

**อ้างอิง**
 Arius maculatus  (Thunberg, 1792) date=2010-12-22 

**แหล่งข้อมูลอื่น**
  รูปและข้อมูลปลาอุกจุดดำ
หมวดหมู่:สกุลอาเรียส
อุกจุดดำ
อุกจุดดำ
อุกจุดดำ
หมวดหมู่:ปลาที่พบในลุ่มแม่น้ำเจ้าพระยา
หมวดหมู่:ปลาที่พบในลุ่มแม่น้ำโขง
อุกจุดดำ
ท่าอากาศยานพิษณุโลก

ท่าอากาศยานพิษณุโลก VTPP ตั้งอยู่ที่อำเภอเมืองพิษณุโลก จังหวัดพิษณุโลก ห่างจากตัวเมือง 3 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม และได้ประกาศเป็นท่าอากาศยานศุลกากรเมื่อวันที่ 1 กันยายน พ.ศ. 2534 เดิมเป็นสนามบินของกองบินที่ 46 กองทัพอากาศ ก่อตั้งเมื่อปี พ.ศ. 2484 เป็นสนามบินขับไล่และทิ้งระเบิด

**ประวัติ**
ท่าอากาศยานพิษณุโลก เดิมเป็นสนามบินของกองบินที่ 46 กองทัพอากาศ ก่อตั้งเมื่อปี พ.ศ. 2484 เป็นสนามบินขับไล่และทิ้งระเบิด ในสงครามมหาเอเชียบูรพา หลังจากนั้นได้ใช้ในการสำหรับซ้อมการบิน และกิจการอื่นๆ ของกองทัพอากาศ
ต่อมาในปี พ.ศ. 2496 สำนักงานกองบินพลเรือน กรมการขนส่ง กระทรวงคมนาคม ได้รับอนุญาตจากกองทัพอากาศให้ใช้พื้นที่ดังกล่าวเป็นสนามบินในเชิงพาณิชย์ เพื่อเปิดบริการให้แก่เครื่องบินพาณิชย์ จึงขอพื้นที่จากกองทัพอากาศ เพื่อก่อสร้างเป็นอาคารที่พักผู้โดยสาร หอบังคับการบิน และใช้พื้นที่ทำประโยชน์อื่น จำนวน 70 ไร่ พร้อมกับดำเนินการบริหารกิจการด้านการบินพาณิชย์ ในระยะแรกของการก่อตั้งบริษัท เดินอากาศไทย จำกัด ได้นำเครื่องบิน ดักลาส ดีซี-3 ทำการขนส่งผู้โดยสาร เมื่อวันที่ 13 ธันวาคม พ.ศ. 2497 ถูกกำหนดให้เป็นสนามบินอนุญาต และเมื่อวันที่ 1 กันยายน พ.ศ. 2534 ได้ถูกประกาศเป็น ท่าอากาศยานศุลกากร

**อาคารสถานที่**
พื้นที่ตรวจบัตรโดยสาร

**อาคารผู้โดยสาร**
อาคารผู้โดยสาร ความจุผู้โดยสารสูงสุด ขาเข้า 500 คน / ขาออก 500 คน มีทั้งหมด 2 ชั้น โดย- ชั้น 1 มีพื้นที่ตรวจบัตรโดยสาร ร้านขายของฝาก ร้านกาแฟ ร้านมินิมาร์ท พื้นที่รับกระเป๋าและผู้โดยสารขาเข้า และบริการรถเช่า- ชั้น 2 มีพื้นที่รองรับผู้โดยสารขาออก สำนักงานท่าอากาศยาน และสำนักงานสายการบิน
ลานจอดอากาศยานมีขนาดกว้าง 137 เมตร และยาว 300 เมตร (ใช้ได้จริงประมาณ 240 เมตร) สามารถรองรับเครื่องบินขนาดแอร์บัส เอ320 จำนวน 4 ลำ

**ทางวิ่ง (รันเวย์)**
ท่าอากาศยานพิษณุโลกมีทางวิ่ง 1 เส้น ความกว้าง 45 เมตร พร้อมไหล่ทางวิ่งข้างละ 7.5 เมตร และความยาว 3,000 เมตร พร้อมพื้นที่ปลอดภัยปลายทางวิ่ง (blastpads) ขนาดกว้างข้างละ 60 และ 90 เมตร และความยาวข้างละ 60 เมตร พร้อมระบบช่วยเดินอากาศชนิด ILS DME VOR และ NDB

**รายชื่อสายการบิน**

**สายการบินที่เคยทำการบิน**

**สถิติ**

**ข้อมูลสถิติการขนส่งทางอากาศ**

**การเดินทางสู่ท่าอากาศยาน**
ท่าอากาศยานพิษณุโลกตั้งอยู่ห่างจากทางหลวงแผ่นดินหมายเลข 1064 (พิษณุโลก - บึงพระ) ประมาณ 2 กิโลเมตร

**บริการรถสาธารณะและรถเช่า**
 ผู้โดยสารสามารถใช้บริการรถแท็กซี่ที่จุดบริการแท็กซี่ บริเวณลานจอดรถหน้าอาคารที่พักผู้โดยสารซึ่งสามารถติดต่อใช้บริการได้ ณ จุดบริการ- ผู้โดยสารสามารถใช้บริการรถเช่าของบริษัทรถเช่าต่างๆภายในอาคารผู้โดยสาร ซึ่งสามารถติดต่อด้วยตนเองได้ที่เคาเตอร์ของบริษัทรถเช่า

**อ้างอิง**
พิษณุโลก
พิษณุโลก
หมวดหมู่:โครงสร้างพื้นฐานด้านการขนส่งในจังหวัดพิษณุโลก
หมวดหมู่:สิ่งก่อสร้างในอำเภอเมืองพิษณุโลก
พิษณุโลก
หมีควาย

หมีควาย หรือ หมีดำเอเชีย  (Asian black bear,  Asiatic black bear; Ursus thibetanus) จัดเป็นหมี 1 ใน 2 ชนิดที่พบได้ในประเทศไทย (อีกหนึ่งคือ หมีหมา (H. malayanus))

**ลักษณะ**
หมีควายมีลำตัวอ้วนใหญ่ หัวมีขนาดใหญ่ ตาเล็กและหูกลม ขาอ้วนล่ำและหนา หางสั้น มีนิ้วเท้ายาวทั้งหมดห้านิ้ว กรงเล็บสั้น ขนตามลำตัวหยาบมีสีดำ มีลักษณะเด่นคือ ขนบริเวณหน้าอกเป็นรูปตัว V มีสีขาว ตัวผู้มีขนาดใหญ่กว่าตัวเมียเล็กน้อย
ขนาดเมื่อโตเต็มที่ ความยาวลำตัวและหัว 120–150 เซนติเมตร ความยาวหาง 6.5–10 เซนติเมตร น้ำหนักประมาณ 150–160 กิโลกรัม และอาจหนักได้ถึง 200 กิโลกรัม มีลักษณะคล้ายกับหมีดำ (U. americanus) ที่พบในทวีปอเมริกาเหนือ
หมีควายมีสัณฐานวิทยาคล้ายกับหมีในยุคก่อนประวัติศาสตร์บางส่วน นักวิทยาศาสตร์บางคนเชื่อว่าอาจจะเป็นบรรพบุรุษของหมีชนิดต่าง ๆ ในยุคปัจจุบัน ยกเว้นหมีแพนด้า (Ailuropoda melanoleuca) และหมีแว่น (Tremarctos ornatus)

**แหล่งอาศัย**
หมีควาย มีการกระจายพันธุ์ที่ค่อนข้างกว้างขวางพบตั้งแต่ ภาคตะวันออกของปากีสถาน, ภาคเหนือของอินเดีย, ทิเบต, เนปาล, สิกขิม, ภูฐาน, พม่า, ไทย, ลาว, เวียดนาม, จีน, ไต้หวัน, คาบสมุทรเกาหลี, ญี่ปุ่น และภาคตะวันออกเฉียงใต้ของรัสเซีย  มักเลือกอาศัยอยู่ในป่าที่มีความอุดมสมบูรณ์และมีอากาศเย็น เช่น ป่าบนภูเขาหินปูน 
แบ่งจำแนกออกได้เป็นชนิดย่อยต่าง ๆ ได้ 7 ชนิด คือ
#U. t. formosanus Swinhoe, 1864 พบในเกาะไต้หวัน–ไม่มีขนหนาตรงลำคอเหมือนชนิดอื่น
#U. t. gedrosianus Blanford, 1877 พบในบาลูชิสถานตอนใต้–มีขนาดเล็ก มีขนสั้น 
#U. t. japonicus Schlegel, 1857 พบในญี่ปุ่น–สูญพันธุ์ไปแล้วที่คีวชู
#U. t. laniger Pocock, 1932  พบตามเทือกเขาหิมาลัย, แคชเมียร์ และสิกขิม–แตกต่างจากชนิด U. t. thibetanus ตรงที่ขนยาวกว่า แต่มีรอยสีขาวที่หน้าอกเล็ก 
#U. t. mupinensis Heude, 1901 พบตามเทือกเขาหิมาลัยและอินโดจีน–มีขนสีอ่อน ลักษณะคล้ายกับชนิด U. t. laniger
#U. t. thibetanus Cuvier, 1823 พบในอัสสัม, เนปาล, พม่า, ไทย และอันนัม–มีขนสั้น
#U. t. ussuricus Heude, 1901 พบในไซบีเรียใต้, ภาคตะวันออกเฉียงเหนือของญี่ปุ่น และคาบสมุทรเกาหลี–เป็นชนิดที่มีขนาดใหญ่ที่สุด
ขนหน้าอกรูปตัว V สีขาว

**พฤติกรรม**
หมีควายกินอาหารได้หลากหลาย เช่น เนื้อสัตว์, ผลไม้, ใบไม้, หน่อไม้, ซากสัตว์, แมลง, รังผึ้ง และตัวอ่อนของผึ้ง บางครั้งอาจเข้ามากินในพื้นที่เกษตรกรรม มักออกหากินในเวลากลางคืน ปีนต้นไม้ไม่เก่ง แต่ชอบฉีกเปลือกไม้เพื่อหาแมลงใต้เปลือกไม้ หรือใช้แสดงเป็นสัญลักษณ์บอกถึงอาณาเขตของตัว ตามปรกติมักอาศัยและหากินตามลำพัง แต่ในฤดูผสมพันธุ์หรือมีลูกอ่อน อาจหากินเป็นคู่หรือเป็นกลุ่มเล็ก ๆ ใช้เวลาตั้งท้องนาน 7–8 เดือน ออกลูกครั้งละไม่เกิน 2 ตัว ตามโพรงไม้หรือในถ้ำที่ปลอดภัย หมีควายเป็นสัตว์ที่สายตาไม่ค่อยดี จึงค่อนข้างดุร้าย เมื่อตกใจหรือสงสัยจะยืนด้วยขาหลัง ต่อสู้กับศัตรูโดยการตะปบด้วยขาหน้าและกัดด้วยฟันอย่างรุนแรง นอกจากนี้แล้วยังมีพฤติกรรมที่แปลก คือ ชอบขดตัวกลมแล้วกลิ้งลงมาจากเนินเขา สันนิษฐานว่าเป็นการเล่นสนุก

**อ้างอิง**

**แหล่งข้อมูลอื่น**
หมี
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศญี่ปุ่น
หมวดหมู่:มหสัตว์ของทวีปยูเรเซีย
หมีดำ

หมีดำ (American Black Bear) จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม มีถิ่นที่อยู่ในป่าทางตอนเหนือของอเมริกา พบได้ทั่วไปในป่าร้อนชื้น  

**ลักษณะทางภายภาพ**
ความสูง; 2-3 ฟุต (0.6-0.9 เมตร) รอบตัว; 4-7 ฟุต (1.2-2เมตร) น้ำหนัก; 150-300 ปอนด์  หรือ 68-158 กิโลกรัม ในเพศเมียจะมีขนาดเล็กกว่า เพศผู้สามารถเจริญเติบโตได้สูงสุด 500-600 ปอนด์ หรือ 227-272 กิโลกรัม อายุเฉลี่ยยืนยาว 10- 30 ปี
จากการศึกษาหมีดำ พบว่าขนสีดำของหมี มีไว้เพื่อดูดซับความร้อนหรือความอบอุ่นไว้กับตัวเพื่อใช้ในยามฤดูหนาว แต่เมื่อเข้าสู่ฤดูร้อน ความร้อนนี้เป็นปัญหาต่อหมีอย่างมาก เคยมีการศึกษาหมีดำโดยการซ่อนเทอร์โมมิเตอร์ไว้ใต้ขนหมี พบว่ามีอุณหภูมิสูงถึง 80-90 องศาเซลเซียส เลยทีเดียว นับว่าใกล้กับจุดเดือดเป็นอย่างมาก จึงเป็นสาเหตุที่ทำให้บางครั้งจะพบหมีดำเข้ามาแช่น้ำในสระน้ำหรือบ่อน้ำภายในบ้านเรือนมนุษย์เพื่อดับร้อน ทั้งที่เป็นสัตว์ขี้อาย 

**ลูกผสม**
ลูกผสมที่เป็นไปได้ของหมีดำและหมีกริซลีในดินแดนยูคอน, ประเทศแคนาดา
หมีดำสามารถสืบพันธุ์ได้กับหมีหลายสายพันธุ์และบางครั้งก็ให้กำเนิดลูกผสม ตามรายงานในMonkeys on the Interstateของแจ็ค ฮันนา หมีที่ถูกจับได้ในแซนฟอร์ดที่รัฐฟลอริดาถูกคิดว่าเป็นลูกผสมของหมีควายตัวเมียที่หลบหนีและหมีดำตัวผู้ ในปี 1859 หมีดำและหมีสีน้ำตาลยูเรเซียได้รับการผสมพันธุ์กันในสวนสัตว์ลอนดอนแต่ลูกทั้งสามที่เกิดมานั้นตายก่อนที่พวกมันจะโตเต็มที่ ในหนังสือ The Variation of Animals and Plants Under Domestication, ชาลส์ ดาร์วินได้ตั้งข้อสังเกตว่า:
ในฤดูใบไม้ร่วงปี 1986 มีหมีถูกยิงที่รัฐมิชิแกนโดยถูกสันนิษฐานว่าเป็นลูกผสมระหว่างหมีดำและหมีกริซลี เนื่องจากมีขนาดใหญ่ผิดปกติ สมองและกะโหลกศีรษะที่ใหญ่ขึ้นตามสัดส่วน การตรวจดีเอ็นเอไม่สามารถระบุได้ว่าเป็นหมีดำตัวใหญ่หรือหมีกริซลีdate=May 2020

**อ้างอิง**

**หนังสืออ่านเพิ่ม**
 postscript =  - postscript = 

**แหล่งข้อมูลอื่น**
  American Black Bear Conservation Action Plan date=2011-07-23 -  Smithsonian Institution - North American Mammals: Ursus americanus date=2016-03-06 
หมวดหมู่:สัตว์มีแกนสันหลัง
หมี
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศแคนาดา
หมวดหมู่:สัตว์กินซาก
หมีสีน้ำตาล

หมีสีน้ำตาล (brown bear; Ursus arctos) เป็นสัตว์เลี้ยงลูกด้วยนมในอันดับสัตว์กินเนื้อ (Carnivora) ขนาดใหญ่ชนิดหนึ่ง
จัดเป็นหมีที่มีขนาดใหญ่มาก โดยตัวผู้มีขนาดใหญ่กว่าตัวเมีย เมื่อยืน 4 เท้ามีความสูงถึง 5 ฟุต และเมื่อยืนด้วย 2 เท้า อาจสูงถึง 9 ฟุต แต่ยืนได้ในระยะเวลาสั้น ๆ เท่านั้น ตัวผู้เมื่อโตเต็มที่อาจมีน้ำหนักมากถึง 1,000 ปอนด์ ส่วนตัวเมียอาจมีน้ำหนักมากกว่า 450 ปอนด์ 
มีขนสีน้ำตาลตลอดทั้งลำตัว อันเป็นที่มาของชื่อ มีปุ่มหรือเนินตรงหัวไหล่ ขนและเล็บยาว มีจมูกที่ใหญ่ แต่มีใบหูขนาดเล็ก 
แต่จะมีขนสีเข้มหรืออ่อนไปตามสภาพแวดล้อมและภูมิประเทศที่อาศัย รวมถึงขนาดตัวด้วย ซึ่งถือเป็นชนิดย่อย (ดูในตาราง) โดยกระจายพันธุ์ไปในพื้นที่ ๆ กว้างไกลมาก ตั้งแต่อะแลสกา, แคนาดา, รัสเซีย, หลายพื้นที่ในยุโรป และตามแนวเทือกเขาหิมาลัยในอินเดีย, เนปาล และจีน และตะวันออกกลาง
หมีสีน้ำตาลกินอาหารได้หลากหลายมาก ทั้งพืชและสัตว์ โดยหากเป็นพืชมักจะเป็นผลไม้ประเภทเบอร์รี่ บางครั้งกินสัตว์ขนาดเล็ก เช่น แมลง หรือ หนู แต่บางครั้งก็กินสัตว์ใหญ่ เช่น ม้า, วัวป่า, กวาง รวมถึงซากสัตว์ ในช่วงฤดูกาลที่มีอาหารสมบูรณ์ อาหารที่หมีสีน้ำตาลชอบมาก คือ ปลาแซลมอน และปลาเทราต์ 
หมีสีน้ำตาลตัวเมียต้องมีอายุ 4 ถึง 10 ปี จึงจะเข้าสู่วัยเจริญพันธุ์ และให้กำเนิดลูกโดยเฉลี่ย 2 ตัว ในระยะเวลา 4 ปี ฤดูกาลผสมพันธุ์อยู่ในช่วงปลายฤดูใบไม้ผลิถึงต้นฤดูร้อน แม่หมีจะให้กำเนิดลูกในช่วงเดือนมกราคม–มีนาคม ปกติ 2–3 ตัว โดยลูกหมีที่เกิดใหม่จะยังไม่ลืมตา และยังไม่มีขน ลูกหมีจะอาศัยอยู่ในถ้ำที่แม่หมีขุดขึ้นมาจนกระทั่งถึงเดือนเมษายน หรืออาจถึงเดือนมิถุนายน และเริ่มหย่านมเมื่ออายุประมาณ 5 เดือน และเริ่มเรียนรู้ว่า พืชหรือสัตว์ประเภทไหนที่ใช้เป็นอาหาร ลูกหมีจะอยู่กับแม่อย่างน้อยอีก 1 ปี หรือมากกว่านั้น จากนั้นจึงเริ่มแยกตัวออกไป  ส่วนในฤดูหนาว หมีสีน้ำตาลจะจำศีลในถ้ำเป็นระยะเวลาราว 2 เดือน โดยใช้พลังงานจากไขมันที่สะสมไว้

**อ้างอิง**

**บรรณานุกรม**
 location=Leiden u.a.
*language=ru, en

**แหล่งข้อมูลอื่น**
 Ursus arctos-  Brown Bear profile จาก National Geographic-  Bear Hunting Altered Genetics More Than Ice Age Isolation-  Ancient Fossil Offers New Clues To Brown Bears Past
หมวดหมู่:สัตว์มีแกนสันหลัง
หมี
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศแคนาดา
หมวดหมู่:สัตว์ที่พบในประเทศรัสเซีย
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศฟินแลนด์
หมวดหมู่:สัตว์กินซาก
หมวดหมู่:มหสัตว์ของทวีปยูเรเซีย
หมวดหมู่:สัตว์กินเนื้อไพลสโตซีน
หนอนท่อ

หนอนท่อ (Keelworm) จัดอยู่ในประเภทสัตว์ไม่มีกระดูกสันหลังในทะเล  ไฟลัมแอนเนลิดา วงศ์ Serpulidae ความยาวประมาณ 5-8 เซนติเมตร พบในท่อหินปูนแข็งที่ติดตามก้อนหิน อาศัยในเขตน้ำขึ้นน้ำลง กินอาหารโดยการกรองตะกอนจากน้ำทะเล

**อ้างอิง**
จักกริช พวงแก้ว สรณรัชฏ์ กาญจนะวณิช วิภาพรรณ นาคแพน. นักสืบชายหาด: พืชและสัตว์ชายหาด. กทม. มูลนิธิโลกสีเขียว. 2549 หน้า 91 
หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:แอนเนลิดา
หนอน
รัฐเมฆาลัย

เมฆาลัย (मेघालय; Meghalaya; ə, ə) เป็นรัฐในทางตะวันออกเฉียงเหนือของประเทศอินเดีย ชื่อของรัฐแปลว่า "ที่อยู่ของเมฆ" ในภาษาสันสกฤต ประชากรในปี 2016 อยู่ที่ประมาณ 3,211,474 คน และมีพื้นที่ประมาณ 22,430 ตารางกิโลเมตร
รัฐเมฆาลัยมีอาณาเขตติดกับภาคของประเทศบังกลาเทศ ได้แก่ ภาคมัยมันสิงห์ ภาคสิเลฏ และภาครังปุระ อาณาเขตของรัฐติดกับรัฐอัสสัมของประเทศอินเดียเพียงรัฐเดียว เมืองหลวงของรัฐคือชิลลอง ในสมัยบริติชราช เจ้าหน้าที่ของบริเตนเรัยกขานเมฆาลัยว่าเป็น "สกอตแลนด์แห่งตะวันออก"

**อ้างอิง**
ม

หมวดหมู่:รัฐและดินแดนที่ก่อตั้งในปี พ.ศ. 2515
อเมริโก เวสปุชชี

ไฟล์:Amerigo Vespucci01.jpg|thumb|250px|อนุสาวรีย์อเมริโก เวสปุชชีที่ฟลอเรนซ์ ประเทศอิตาลี
อเมริโก เวสปุชชี (Amerigo Vespucci; 9 มีนาคม พ.ศ. 1997 — 22 กุมภาพันธ์ พ.ศ. 2055) เป็นนักสำรวจ นักเดินเรือ และนักทำแผนที่ชาวอิตาลีที่เป็นคนชี้กระจ่างว่าส่วนที่ คริสโตเฟอร์ โคลัมบัส เคยมาสำรวจมานั้นไม่ใช่เป็นแผ่นดินส่วนหนึ่งของเอเชีย หากแต่เป็นแผ่นดินใหม่ หลังจากนั้นก็ได้ตั้งชื่อทวีปเป็นอเมริกาเพื่อเป็นการให้เกียรติกับ อเมริโก เวสปุชชี ในการชี้แนะอย่างถูกต้อง (อเมริโกนั้นเป็นภาษาละติน แต่เพราะในภาษาอังกฤษนั้นเรียกว่าอเมริกา) 

**ชีวิตในวัยเด็ก**
อเมริโก เวสปุชชีเกิดในเมืองฟลอเรนซ์,ประเทศอิตาลี เป็นลูกชายคนที่ 3 ของ Ser Nastagio (หรืออีกชื่อคือ Anastasio) ซึ่งเป็นพนักงานจดทะเบียนชาวเมืองฟลอเรนซ์ และแม่ของอเมริโกคือ Lisabetta Mini 
อเมริโกได้ศึกษาโดยลุงของเขาเอง (Fra Giorgio Antonio Vespucci) ซึ่งเป็นนักบวชโดมินิกันของซันมาร์โกในเมืองฟลอเรนซ์
ในขณะที่พี่ชายของอเมริโกต้องการให้ไปเรียนที่ มหาวิทยาลัยปีซา เพื่อที่สามารถจะไล่ตามอาชีพวิชาการได้ อเมริโกได้เริ่มเข้ามามีชีวิตเกี่ยวกับด้านการค้าขาย

**การเตรียมพร้อม**
อเมริโกได้รับบัตรเชิญชวนจากพระเจ้ามานูแวลที่ 1 แห่งโปรตุเกส อเมริโกมีส่วนร่วมในการสังเกตการณ์หลายการเดินทาง ซึ่งนั้นรวมทั้งการสำรวจชายฝั่งตะวันออกของทวีปอเมริกาใต้ระหว่างปี ค.ศ. 1499 - ค.ศ. 1502
ในครั้งแรกของการเดินทางเขาเป็นผู้ขับเรือ และเป็นผู้เปิดเผยว่าอเมริกาใต้มีพื้นที่ขยายมากกว่าที่ทราบกันมาก่อนหน้านี้

**ค้นพบทวีปใหม่**
อเมริโก เวสปุชชิ นักเดินเรือชาวอิตาลี ได้ออกเดินเรือไปสำรวจฝั่งของดินแดนที่โคลัมบัสเคยได้สำรวจมาก่อนหน้าหนึ่งแล้ว และสำรวจเลยลงไปทางตอนใต้ โดยในปี ค.ศ. 1497 เขาสำรวจฝั่งของเวเนซุเอลาให้แก่สเปน และในปี ค.ศ. 1502 ได้สำรวจอ่าวริโอเดจาเนโรให้โปรตุเกส การออกสำรวจของอเมริโกเวสปุชชิทำให้เขาเกิดความเชื่อแน่ว่าดินแดนที่โคลัมบัสพบ และที่เขาสำรวจอยู่นี้มิได้เป็นดินแดนของภาคตะวันออกแต่อย่างใด หากเป็นดินแดนของโลกใหม่ทีเดียว 
มันเหมาะที่จะเรียกดินแดน ส่วนนี้ว่าโลกใหม่ อเมริโกเขียนจดหมายบอกเล่าไปยังเพื่อนคนหนึ่ง จดหมายจำนวนนับหลายสิบฉบับที่เขาเขียนไปยังเหล่าเพื่อนของเขานั้นเล่าถึงเรื่องการออกสำรวจของเขานั้นได้ถูกตีพิมพ์และอ่านกันแพร่หลายในยุโรป ทำให้คนทั้งหลายเชื่อว่าอเมริโกได้ค้นพบผืนแผ่นดินใหม่ และได้เริ่มเรียกว่า ดินแดนของอเมริโก"'

**ชีวิตส่วนตัว**
อเมริโก เวสปุชชี มีภรรยาชื่อ ซิโมเนตต้า เวสปุชชี (Simonetta Vespucci) แต่ทั้งคู่กลับไม่มีลูก โดยอเมริโกเสียชีวิตเมื่อวันที่ 22 กุมภาพันธ์ ค.ศ. 1512 ที่เมือง เซบิยา, ประเทศสเปน อย่างไม่ทราบสาเหตุ

**อ้างอิง**
หมวดหมู่:นักสำรวจชาวอิตาลี
หมวดหมู่:บุคคลจากฟลอเรนซ์
หมวดหมู่:เอไคโนดอร์มาทา

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:สัตว์ทะเล
หมวดหมู่:ไฟลัม
นาตาลี อิมบรูเลีย

นาตาลี เจน อิมบรูเลีย (Natalie Jane Imbruglia) (อ่านว่า /ɪmˈbruːliə/) เกิด 4 กุมภาพันธ์ พ.ศ. 2518 ที่เมืองซิดนีย์ ออสเตรเลีย เป็นนักร้อง นางแบบ และนักแสดง ก่อนจะมาเป็นนักร้องโด่งดังนั้น เธอแจ้งเกิดในฐานะนักแสดงละครโทรทัศน์เรื่อง Neighbours ซึ่งออกอากาศในออสเตรเลียในต้นยุคปี 90 และ 3 ปีต่อมาหลังจากเลิกแสดงในละครโทรทัศน์ ในปี 2540 นาตาลีได้เริ่มต้นอาชีพนักร้องของเธอด้วยการออกซิงเกิลแรก "Torn" ซึ่งกลายเป็นเพลงฮิตและโด่งดังไปทั่วโลก จากอัลบั้มแรก "Left of the Middle"(2540) ที่สามารถทำยอดขายได้มากกว่า 6 ล้านชุดทั่วโลก และยังมีอัลบั้มออกมาอย่างต่อเนื่องอย่าง "White Lilies Island"(2544) "Counting Down the Days"(2548) อัลบั้มรวมเพลงฮิต "Glorious: The Singles 1997-2007"(2550) และล่าสุด "Come to Life"(2552-ปัจจุบัน)
ในอาชีพการแสดงนาตาลีได้ร่วมแสดงนำในภาพยนตร์ พยัคฆ์ร้าย ศูนย์ ศูนย์ ก๊าก (2546) และได้รับบทแสดงนำอีกครั้งใน Closed for Winter (2552)
เธอแต่งงานกับ แดเนียล จอห์นส นักร้องนำวงซิลเวอร์แชร์ แต่ต่อมานาตาลีและจอห์นสได้หย่าขาดจากกันในปี 2551
ปี 1998 เพลง ‘Torn’ ทำให้เธอได้รับรางวัล Track of the Year (เพลงแห่งปีจาก) Billboard Music Award และในปีเดียวกันนั้นเธอก็ได้รับการเสนอชื่อเข้าชิงรางวัลแกรมมี่ถึง 3 รางวัลคือ Best New Artist, Best Pop Album (อัลบั้ม ‘Left Of The Middle’) และ Best Female Pop Vocal Performance และปี 1999 เธอก็คว้ารางวัล Brit Awards มาได้ถึง 2 รางวัลคือ ศิลปินหญิงต่างประเทศยอดเยี่ยม (Best International Female) และ ศิลปินหน้าใหม่ยอดเยี่ยม (Best International Newcomer)
นอกจากนี้ยังมีเพลงดังอย่าง เพลง Smoke, Big Mistake, Wrong Impression, That Day และ Shiver

**ผลงานอัลบั้ม**
 Left of the Middle (2540)- White Lilies Island (2544) - Counting Down the Days (2548) - Glorious: The Singles 1997-2007 (2550)- Come to Life (2552)

**ผลงานภาพยนตร์**
 พยัคฆ์ร้าย ศูนย์ ศูนย์ ก๊าก (2546)- Closed for Winter (2552)

**แหล่งข้อมูลอื่น**
  natalieimbruglia.com
หมวดหมู่:นักร้องออสเตรเลีย
หมวดหมู่:นักแสดงออสเตรเลีย
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดไอแลนด์เรเคิดส์
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายอิตาลี
หมวดหมู่:ชาวออสเตรเลียเชื้อสายไอริช
หมวดหมู่:บุคคลจากซิดนีย์
ฟิวเนอรอลฟอร์อะเฟรนด์

ฟิวเนอรอล ฟอร์ อะ เฟรนด์ (Funeral for a Friend) เป็นวงโพสต์-ฮาร์ดคอร์ จากเวลช์

**ประวัติ**
เมื่อปี 2004 อัลบั้มชุดแรกของพวกเขา ทำยอดขายถึงระดับโกลด์ในอังกฤษ เป็นวงเฮดไลน์งานคอนเสิร์ตใหญ่ ๆ มาแล้วมากมายทั้ง Leeds Festival, NME Awards Tour และยังได้ร่วมทัวร์กับสุดยอดวงร็อกอย่าง Linkin Park มาแล้ว รางวัลศิลปินหน้าใหม่ยอดเยี่ยมจาก Kerrang Award 
อัลบั้มชื่อ Hours วางจำหน่ายเมื่อ: 6 กรกฎาคม ปี 2005 มียอดขายเกินกว่า แสนแผ่น และมี 3 เพลงที่อยู่ใน 20 อันดับแรกในชาร์ทซิงเกิลในอังกฤษ และได้ร่วมงานกับ โปรดิวเซอร์ชื่อดัง Terry Date ซึ่งเคยทำงานให้กับ Sound Garden, Pantera, Deftones และ Limp Bizkit อัลบั้มนี้จะมีแนวเพลงที่หนักแน่น แต่ยังคงมีเมโลดี้ที่ไพเราะ  วงนี้ได้ถูกเลือกให้ไปทัวร์ กับวงลินคิน พาร์ค‎ ทั่วอเมริกาในปี 2005
ผลงานสตูดิโออัลบั้มลำดับที่ 3 Tales Don’t Tell Themselves เปิดตัวกับซิงเกิล  ‘Into Oblivion (Reunion)’

**สตูดิโออัลบั้ม**
seven ways to scream your name (2003)
*Casually Dressed & Deep in Conversation (2003)- Hours (2005)- Tales Don't Tell Themselves (2007)

**อ้างอิง**
หมวดหมู่:กลุ่มดนตรีสัญชาติเวลส์
หมวดหมู่:กลุ่มดนตรีที่ก่อตั้งในปี พ.ศ. 2544
ค่าคงตัว

ค่าคงตัว หรือ ค่าคงที่ ในทางคณิตศาสตร์และวิทยาศาสตร์ หมายถึง ค่าค่าหนึ่งของตัวเลขซึ่งกำหนดตายตัวไว้ หรืออาจเป็นค่าที่ไม่ระบุตัวเลข ค่าคงตัวมีความหมายตรงข้ามกับตัวแปรซึ่งสามารถแปรผันค่าได้

**ค่าคงตัวแบบไม่ระบุ 2**
ค่าคงตัวแบบไม่ระบุพบได้ทั่วไปสูตรคณิตศาสตร์ ซึ่งจะเป็นค่าค่าหนึ่งที่ "คงตัว" แต่ไม่ได้ระบุตัวเลข ดังตัวอย่างทฤษฎีบทพีทาโกรัส a2 + b2 = c2 เมื่อ c คือด้านตรงข้ามมุมฉากของรูปสามเหลี่ยมมุมฉาก ถึงแม้ว่าค่าของ a, b, c จะไม่ระบุว่าเป็นค่าใดค่าหนึ่ง แต่แสดงให้เห็นว่ามันคือความยาวที่คงตัวของแต่ละด้านของรูปสามเหลี่ยมมุมฉากตามทฤษฎีบท
ค่าคงตัวชนิดนี้มักใช้เป็นการเชื่อมโยงระหว่างฟังก์ชันของตัวแปรเดียวหรือมากกว่าหนึ่งตัว ตัวแปรมักใช้แทนด้วยอักษรละตินลำดับท้ายๆ เช่น x, y, z ส่วนค่าคงที่จะใช้แทนด้วยลำดับต้นๆ เช่น a, b, c เป็นต้น

**ค่าคงตัวแบบระบุ**
ค่าคงตัวแบบระบุมักจะมีสัญลักษณ์ใช้แทน เช่น 1 หรือ π ≈ 3.14 ในทางฟิสิกส์ เคมี หรือสาขาที่เกี่ยวข้อง มักมีการอธิบายความหมายของตัวเลขสำหรับค่าคงตัว โดยอ้างถึงตัวเลขหรือการวัดสิ่งอื่นด้วยความรู้ที่มีอยู่ในปัจจุบัน ตัวอย่างเช่นสมการของไอน์สไตน์ที่ว่า
E = mc2
เมื่อ c แทนความเร็วของแสงในสุญญากาศ ตัวเลขของค่าคงตัวนี้อาจเปลี่ยนไปขึ้นอยู่กับความรู้ทางฟิสิกส์ โดยจะเปลี่ยนแปลงเพียงเล็กน้อยไม่ต่างจากเดิมมากนัก ส่วน m แทนมวล และ E แทนพลังงานที่เหลือ เป็นตัวแปรทั้งคู่ สูตรนี้จึงเป็นการนิยามฟังก์ชันสำหรับหาพลังงานที่เหลือในพจน์ของมวล

**ดูเพิ่ม**
 ค่าคงตัวทางคณิตศาสตร์
หมวดหมู่:คณิตศาสตร์มูลฐาน
หมวดหมู่:พีชคณิต
หมวดหมู่:ค่าคงตัว
อครา อมาตยกุล

อัครา ลูคัส หรือ อัครา อมาตยกุล (ชื่อเกิด: พุฒิชัย อมาตยกุล) ชื่อเล่น: กอฟ (เกิดวันที่ 19 เมษายน พ.ศ. 2517) นักแสดงชาวไทย หลานชายของครู มงคล อมาตยกุล ครูเพลงผู้สร้างนักร้องประดับวงการเพลงลูกทุ่งไทยมากมายและอดีตหัวหน้าวงดนตรี จุฬารัตน์ สำเร็จการศึกษาด้านกราฟิกดีไซน์จาก Fashion Institute of Technology นครนิวยอร์ก สหรัฐอเมริกา มีน้องสาว 1 คน คือ ธนสร อมาตยกุล (กบ) ผู้ประกาศข่าวช่อง 3

**ผลงาน**

**ผลงานละคร === 

**ผลงานภาพยนตร์ **
 2534 วิถีคนกล้า รับบท จ่อมุ- 2544 แม่เบี้ย รับบท ชนะชล - 2545 พรางชมพู กะเทยประจัญบาน รับบท ผู้กองสมพงษ์ - 2548 จอมขมังเวทย์ รับบท ร้อยตรี สันติ - 2548 กบฏท้าวศรีสุดาจัน รับบท พันบุตรศรีเทพ - 2549 โคตรรักเอ็งเลย รับบท รักษา - 2550 ไชยา รับบท เปี๊ยก- 2553 ตายโหง รับบท อาร์ม- 2557 ไพรดิบ  - 2557 บ้านขังวิญญาณ- 2562 จอมขมังเวทย์ 2020 รับบท ร้อยตรี สันติ (รับเชิญ)- 2566 เรื่องของแขก

**งานเพลง**
 อัลบั้ม FLOW (เพลงฝืน)- อัลบั้ม หลายอารมณ์- คนของคนอื่น (2555)

**โฆษณา**
 เนสตุ้ม - โค้ก (ภาพนิ่ง) - ยาสีฟันใกล้ชิด ชุดบ้านไร่ใกล้ชิด

**ถ่ายแบบนิตยสาร**
 2 magazine vol. 2 no. 18 October 2007 - GOA

**พิธีกร === - รายการ สตาร์สเตจ (เทปแรก 2 มิถุนายน 2550) ช่อง 3 ร่วมกับ รินลณี ศรีเพ็ญ

**รางวัลที่ได้รับ**
 รางวัลดาวรุ่งชายยอดเยี่ยม จากงานท็อปอวอร์ด 2002 จากละครเรื่อง ปลายเทียน- รางวัลชนะเลิศ จากรายการ Superstar ที่สุดแห่งดาว - รางวัลภาพยนตร์แห่งชาติ สุพรรณหงส์ รางวัลผู้แสดงนำชายยอดเยี่ยมปี พ.ศ. 2550 จากภาพยนตร์เรื่อง ไชยา - รางวัลชมรมวิจารณ์บันเทิง รางวัลผู้แสดงนำชายยอดเยี่ยม พ.ศ. 2550 จากภาพยนตร์เรื่อง ไชยา- รางวัลชมรมวิจารณ์บันเทิง- รางวัลสุพรรณหงส์
หมวดหมู่:นักแสดงชายชาวไทย
หมวดหมู่:สกุลอมาตยกุล
หมวดหมู่:นักแสดงชายชาวไทยในศตวรรษที่ 21
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์
อุรังอุตัง

thumb
อุรังอุตัง (Orangutan) เป็นไพรเมตจำพวกลิงไม่มีหาง ที่อยู่ในสกุล Pongo (/พอง-โก/) เป็นสัตว์พื้นเมืองของเกาะบอร์เนียวและเกาะสุมาตรา ในประเทศอินโดนีเซียเท่านั้น มีขนาดใหญ่คล้ายมนุษย์ ไม่มีหาง หูเล็ก แขนและขายาว ตัวผู้มีน้ำหนัก 75–200 กิโลกรัม ส่วนตัวเมียหนัก 50–80 กิโลกรัม มีขนหยาบสีแดงรุงรัง เมื่อโตขึ้นกระพุ้งแก้มจะห้อยเป็นถุงขนาดใหญ่
มันชอบอยู่บนต้นไม้โดดเดี่ยว เว้นแต่ช่วงผสมพันธุ์จะอยู่เป็นคู่ ชอบห้อยโหนจากกิ่งหนึ่งไปอีกกิ่งหนึ่ง มีการสร้างรังนอน แบบเดียวกับชิมแปนซี เชื่อง ไม่ดุ หัดง่ายแต่เมื่อเติบโตแล้วจะดุมาก
เมื่ออุรังอุตังอายุ 10 ปี จะสามารถผสมพันธุ์ได้ ออกลูกทีละ 1 ตัว และอายุยืนถึง 40 ปีเลย ปัจจุบัน เป็นสัตว์หายาก อาหารหลักคือผลไม้ชนิดต่าง&hairsp;ๆ โดยเฉพาะทุเรียน นอกจากนี้ยังกินแมลง ไข่นก สัตว์เล็ก&hairsp;ๆ อื่นอีกด้วย
ปัจจุบันพบ 3 ชนิดพันธุ์ คือ 
*อุรังอุตังสุมาตรา (Pongo abelii)
*อุรังอุตังบอร์เนียว (Pongo pygmaeus)
*อุรังอุตังตาปานูลี (Pongo  tapanuliensis)–เป็นชนิดใหม่ล่าสุดที่เพิ่งจำแนกออกจากอุรังอุตังสุมาตราเมื่อปี พ.ศ. 2560 เมื่อมีการศึกษาทางพันธุกรรมพบว่ามีลักษณะฟันและกะโหลกแตกต่างกัน
โดยคำว่า อุรังอุตัง นั้น มาจากคำว่า โอรังฮูตัน (orang hutan) ในภาษามลายู-อินโดนีเซีย หมายถึง "คนป่า"

**อ้างอิง**

**ระเบียงภาพ**

**แหล่งข้อมูลอื่น**
 อุรังอุตัง- Ponginae

หมวดหมู่:สัตว์ที่พบในเอเชียตะวันออกเฉียงใต้
เซเว่นอัพ

เครื่องหมายการค้าของเซเว่นอัพ ในสหรัฐอเมริกา
เซเว่นอัพ (7 Up) เป็นเครื่องดื่มประเภทน้ำอัดลม ออกวางจำหน่ายครั้งแรกเมื่อ พ.ศ. 2472 ในชื่อ "ลิธิเอตเตดเลมอน" จัดจำหน่ายโดยบริษัทแคดเบอรีส์ ในรัฐเท็กซัสของสหรัฐอเมริกา และเป๊ปซี่โคในที่อื่นทั่วโลก สำหรับในประเทศไทยจัดจำหน่ายโดยบริษัท ซันโทรี เป๊ปซี่โค เบเวอเรจ (ประเทศไทย) จำกัด
เซเว่นอัพ คิดค้นโดยนาย ซี. แอล. กริก (C.L. Grigg)เป็นเครื่องดื่มรสมะนาวและตั้งชื่อว่าเซเว่นอัพเนื่องจากคิดขึ้นมา 7 รส โดยมีเครื่องดื่มชนิดอื่นที่มีลักษณะคล้ายเซเว่นอัพ ได้แก่ สไปรท์ และ ซีเอร์รามิสต์

**เซเว่นอัพในประเทศไทย**
สำหรับในประเทศไทย ทางบริษัท ซันโทรี เป๊ปซี่โค เบเวอเรจ (ประเทศไทย) จำกัด ซึ่งเป็นผู้จัดจำหน่ายได้เลือก แบรี่-ณเดชน์ คูกิมิยะ เป็นพรีเซ็นเตอร์

**ดูเพิ่ม**
 ไฟโด ดิโด

**อ้างอิง**
หมวดหมู่:น้ำอัดลม
หมวดหมู่:ธุรกิจเครื่องดื่ม
ยกน้ำหนัก

ยกน้ำหนัก
ยกน้ำหนัก เป็นกีฬาประเภทหนึ่ง แข่งขันกันโดยการแข่งยกก้อนน้ำหนักที่ถ่วงไว้ที่สองข้างของคานเหล็ก โดยผู้ที่ยกน้ำหนักได้มากกว่าจะเป็นผู้ชนะ โดยมีท่าในการยกที่แตกต่างกัน

**ท่าสำหรับยกน้ำหนัก**
ท่าสำหรับยกน้ำหนักประกอบด้วยท่า 3 ท่าคือ
# ท่าสแนทซ์ นักยกน้ำหนักยกบาร์ด้วยจังหวะเดี่ยวจนแขนเหยียดตรงเหนือศีรษะ อาจใช้แป้งช่วยในการจับบาร์ได้แน่น
# ท่าคลีนแอนด์เจอร์ค ยกบาร์ขึ้นระดับหัวไหล่(ท่า คลีน) และพักก่อนที่จะยกขึ้นเหนือศีรษะ(ท่า เจิร์ก) ระหว่างที่ยกบาร์ขึ้นระดับหัวไหล่ต้องระวังไม่ให้ต้นแขนหรือข้อศอก สัมผัสกับเข่าหรือต้นขา พักบาร์ไว้บนไหปลาร้า
# ท่าผสม ท่านี้ใช้เวลาไม่จำกัด นักยกน้ำหนักต้องยืนนิ่ง แขนและขาตรงจนกว่าจะนับเสร็จ

**การนอนยกน้ำหนัก**
การนอนยกน้ำหนัก เป็นการยกน้ำหนักโดยผู้นอนยกม้าและยกน้ำหนักที่หนักกว่าผู้ยกถึง 5 เท่า ผู้ยกสามารถปรับระดับความสูงของม้ายาวได้

**ประโยชน์ของการยกน้ำหนัก**
การยกน้ำหนักเป็นการฝึกความแข็งแกร่งและความอดทน ช่วยทำให้ร่างกายแข็งแรง มีกำลังมาก สามารถยกของที่มีน้ำหนักมากได้อย่างสบาย

** รุ่นน้ำหนัก**
ชาย 55กก. 61กก. 67กก. 73กก. 81กก. 96กก.  +96 กก.
หญิง 49กก. 55กก. 59กก. 64กก. 71กก. 76กก. +76กก. 

หมวดหมู่:กีฬาในโอลิมปิกฤดูร้อน
อเล็ก กินเนสส์

เซอร์ อเล็ก กินเนสส์ (2 เมษายน พ.ศ. 2457 - 5 สิงหาคม พ.ศ. 2543) นักแสดงชาวอังกฤษ เขาได้รับรางวัลออสการ์ในสาขานักแสดงนำชายยอดเยี่ยม จากบทโคโลเนล นิโคลสัน ในภาพยนตร์เรื่อง The Bridge on the River Kwai ต่อมาเขามีชื่อเสียงจากบท โอบี-วัน เคโนบี จาก สตาร์ วอร์ส : ไตรภาคเดิม

**ผลงาน**
Evensong (1934)
*Great Expectations (1946)
*Oliver Twist (1948)
*Kind Hearts and Coronets (1949)
*A Run for Your Money (1949)
*Last Holiday (1950)
*The Mudlark (1950)
*The Lavender Hill Mob (1951)
*The Man in the White Suit (1951)
*The Card (1952)
*The Square Mile (1953) (short subject) (narrator)
*Malta Story (1953)
*The Captain's Paradise (1953)
*Father Brown (1954)
*The Stratford Adventure (1954) (short subject) (narrator)
*Rowlandson's England (1955) (short subject) (narrator)
*To Paris with Love (1955)
*The Prisoner (1955)
*The Ladykillers (1955)
*The Swan (1956)
*The Bridge on the River Kwai (1957)
*Barnacle Bill, released in the US as All at Sea (1957)
*The Horse's Mouth (1958) (also writer)
*Our Man in Havana (1959)
*The Scapegoat (1959)
*Tunes of Glory (1960)
*A Majority of One (1962)
*HMS Defiant (1962)
*Lawrence of Arabia (1962)
*The Fall of the Roman Empire (1964)
*Pasternak (1965) (short subject)
*Situation Hopeless... But Not Serious (1965)
*Doctor Zhivago (1965)
*Hotel Paradiso (1966)
*The Quiller Memorandum (1966)
*The Comedians in Africa (1967) (short subject)
*The Comedians (1967)
*Cromwell (1970)
*Scrooge (1970)
*Brother Sun, Sister Moon (1972)
*Hitler: The Last Ten Days (1973)
*Murder by Death (1976)
*Star Wars Episode IV: A New Hope (1977)
*The Star Wars Holiday Special (1978) (flashbacks) (stock footage from A New Hope)
*Tinker, Tailor, Soldier, Spy (1979) (TV)
*Star Wars Episode V: The Empire Strikes Back (1980)
*Raise the Titanic (1980)
*Little Lord Fauntleroy (1980) (TV)
*Smiley's People (1982) (TV)
*Lovesick (1983)
*Star Wars Episode VI: Return of the Jedi (1983)
*A Passage to India (1984)
*Monsignor Quixote (1985) (TV)
*Little Dorrit (1988)
*A Handful of Dust (1988)
*Kafka (1991)
*A Foreign Field (1993)
*Mute Witness (1994)
2000
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:นักแสดงอังกฤษ
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
หมวดหมู่:บุคคลจากนครเวสต์มินสเตอร์
แอโรบิก

ชั้นเรียนแอโรบิกส์
แอโรบิกส์ (aerobics) หรือ แอโรบิกแดนซ์ (aerobic dance) เป็นอีกรูปแบบหนึ่งของการออกกำลังกายยืดเหยียดประกอบจังหวะเพลงโดยมีจุดประสงค์เพื่อให้เกิดความยืดหยุ่นและความแข็งแรงของกล้ามเนื้อ ปกติจะเล่นกันเป็นกลุ่มโดยมีผู้นำและสามารถเล่นเป็นคนเดี่ยวโดยไม่มีเพลงประกอบได้
ได้มีการนำการออกกำลังกายหลากหลายท่าทางเข้ามาประยุกต์ประกอบจังหวะเพลงอย่างเป็นชุดของท่าทางต่าง ๆ ทำให้เกิดความสนุกสนานและเป็นการได้เหงื่อไปในตัว อาจมีผู้เชี่ยวชาญคอยดูแลอย่างใกล้ชิด
ได้จำแนกท่าทางจากเกณฑ์ความยากง่ายโดยผู้ให้คำปรึกษา เป็นระดับเบื้องต้น กลาง และระดับชำนาญแล้ว และเหตุด้วยที่แต่ละระดับมีความยากง่ายแตกต่างกัน การแบ่งเป็นออกระดับย่อยนี้ทำให้ผู้เชี่ยวชาญที่ดูแลในแต่ละระดับ สามารถให้คำปรึกษาและแก้ไขปรับปรุงท่าทางได้
แอโรบิกส์จัดให้เป็นอีกรูปแบบหนึ่งของการออกกำลังการเพื่อการลดน้ำหนัก ปกติได้นำมาเล่นเพื่อเป็นการสร้างเสริมสุขภาพและไม่ได้ถูกจัดให้อยู่ในการฝึกฝนเหมือนในระดับยิม โดยปกติแล้วผู้หญิงเล่นบ่อยกว่าผู้ชาย แม้ว่าจะเป็นการเล่นประกอบเพลง แต่ก็มีความแตกต่างที่ไม่เหมือนการเต้นประกอบเพลงทั่วไป
หมวดหมู่:กีฬา
มหาวิทยาลัยรามคำแหง สาขาวิทยบริการเฉลิมพระเกียรติ จังหวัดชัยภูมิ

ดูบทความหลักที่ มหาวิทยาลัยรามคำแหง
มหาวิทยาลัยรามคำแหง สาขาวิทยบริการฯ จังหวัดชัยภูมิ (Ramkhamheang Univrsity Chaiyaphum Campus in Honour of His Majesty The King) เป็นสาขามหาวิทยาลัยแต่ไม่เทียบเท่าวิทยาเขต ให้บริการการศึกษาในส่วนภูมิภาคของมหาวิทยาลัยรามคำแหง จัดการเรียนการสอนในระดับปริญญาตรี และบัณฑิตศึกษา (ปริญญาโท) เพื่อเป็นการขยายโอกาสในการศึกษาระดับอุดมศึกษาในส่วนภูมิภาค ปัจจุบัน ตั้งอยู่ที่ ตำบลโคกเริงรมย์ อำเภอบำเหน็จณรงค์ จังหวัดชัยภูมิ

**ประวัติ**
ในปีการศึกษา 2538 ศาสตราจารย์รังสรรค์ แสงสุข อธิการบดีมหาวิทยาลัยรามคำแหงได้ริเริ่ม ในการสร้างโอกาสทางการศึกษาไปสู่ส่วนภูมิภาค  เพื่อเปิดโอกาสให้ผู้ที่อยู่ในภูมิภาคและท้องถิ่นต่างๆ ได้ศึกษาหาความรู้เพิ่มเติมนำความรู้ที่ได้รับไปใช้ในการดำรงชีพและพัฒนาคุณภาพชีวิต โดยได้เริ่ม ดำเนินการ เปิดสาขาวิทยบริการเฉลิมพระเกียรติ ในจังหวัดต่าง ๆ ซึ่งจังหวัดชัยภูมิเป็นจังหวัดหนึ่ง ที่มีการก่อตั้งสาขาวิทยบริการเฉลิมพระเกียรติด้วย
การจัดตั้งมหาวิทยาลัยรามคำแหง สาขาวิทยบริการเฉลิมพระเกียรติ จังหวัดชัยภูมิ โดยการริเริ่มของ นายวุฒิชัย สงวนวงศ์ชัย อดีตรัฐมนตรีช่วยว่าการกระทรวงอุตสาหกรรม และโดยการประสานงานของ รองศาสตราจารย์วัฒน์ บุญกอบ อดีตรองอธิการบดีฝ่ายวิทยบริการ จังหวัดชัยภูมิ ร่วมกับสมาชิกสภาเทศบาลตำบลบ้านเพชร สมาชิกสภาเทศบาลตำบลบำเหน็จณรงค์ สมาชิกสภาเทศบาลตำบลเทพสถิต สมาชิกสภาเทศบาลตำบลหนองบัวระเหว องค์การบริหารส่วนตำบลจากอำเภอบำเหน็จณรงค์ เทพสถิต หนองบัวระเหว กิ่งอำเภอซับใหญ่ และพี่น้องประชาชนทุกคน ได้ร่วมมือกันประชุมปรึกษาหารือ แสดงความคิดเห็น เมื่อวันศุกร์ที่ 8 มีนาคม พ.ศ. 2545 ทุกฝ่ายได้มีส่วนร่วมในการร่วมมือร่วมใจสนับสนุน และดำเนินการเลือกตัวแทนในแต่ละเทศบาล แต่ละองค์การบริหารส่วนตำบล 7 ตำบล ร่วมเป็นคณะกรรมการพิจารณาหาสถานที่ก่อสร้างมหาวิทยาลัยรามคำแหง สาขาวิทยบริการฯ จังหวัดชัยภูมิ ตั้งขึ้น ณ อำเภอบำเหน็จณรงค์
จากนั้น วันที่ 1 พฤษภาคม พ.ศ. 2549 ได้ทำการย้ายที่ตั้งจาก สำนักงานชั่วคราว โรงเรียนบำเหน็จณรงค์วิทยาคม  ไปอยู่ ณ อาคารเรียนรวมและปฏิบัติการ  ตำบลโคกเริงรมย์ อำเภอบำเหน็จณรงค์ จังหวัดชัยภูมิ

**สัญลักษณ์ประจำมหาวิทยาลัย**
สัญลักษณ์ประจำมหาวิทยาลัย พ่อขุนรามคำแหงมหาราช 
สีประจำมหาวิทยาลัย ได้แก่ สีนำเงินและสีทอง ซึ่งมีความหมาย ดังนี้ - สีน้ำเงิน แทน สัญลักษณ์แทนองค์พระมหากษัตริย์- สีทอง แทน  ความอุดมสมบูรณ์และรุ่งเรือง
ต้นไม้ประจำมหาวิทยาลัย ต้นไม้ประจำมหาวิทยาลัย คือ ต้นฝ้ายคำ หรือ ต้นสุพรรณิการ์ ซึ่งเป็นต้นไม้ที่มีถิ่นกำเนิดจากประเทศทางตะวันตก แต่สามารถขยายพันธุ์และเติบโตแข็งแรงได้ในต่างถิ่น มีดอกสีเหลืองทอง กลีบอ่อนนุ่มซ้อนกัน 5 กลีบ 
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานต้นสุพรรนิการ์ (ฝ้ายคำ) ให้เป็นต้นไม้ประจำมหาวิทยาลัยรามคำแหง ซึ่งจากคุณสมบัติของต้นไม้ชนิดนี้  เปรียบเสมือนกับการศึกษาของรามคำแหงที่กระจายไปทุกท้องถิ่น  และนักศึกษามหาวิทยาลัยรามคำแหงที่มีอยู่ทั่วทุกหนทุกแห่ง

**หน่วยงานและหลักสูตร**

**แหล่งข้อมูลอื่น**
  มหาวิทยาลัยรามคำแหง สาขาวิทยบริการเฉลิมพระเกียรติ จังหวัดชัยภูมิ
ชัยภูมิ
ชัยภูมิ
รามคำแหง
ฌอน เพนน์

ฌอน เพนน์ (Sean Penn)  มีชื่อจริงว่า ฌอน จัสติน เพนน์ (Sean Justin Penn) เกิดเมื่อวันที่ 17 สิงหาคม ค.ศ. 1960 เป็นนักแสดงและผู้กำกับภาพยนตร์ชาวอเมริกัน

**ประวัติ**
ฌอน เพนน์ เกิดที่เบอร์แบงค์ รัฐแคลิฟอร์เนีย เมื่อวันที่ 17 สิงหาคม ค.ศ. 1960 เป็นบุตรชายคนที่สองของนักแสดงหญิง ไอลีน ไรอัน และผู้กำกับ ลีโอ เพนน์ ในวัยเด็กได้ใช้ชีวิตใน ซานตาโมนิก้า ไมเคิล พี่ชายของฌอน เป็นนักร้องและนักแต่งเพลงที่หันมาเอาดีในการกำกับหนัง ส่วนน้องที่ชื่อ คริส เป็นนักแสดงที่มีชื่อเสียง ในยามว่าง พวกเขามักใช้กล้องซูเปอร์เอทช่วยกันทำหนังแบบมือสมัครเล่น
เดิมที ฌอนอยากเรียนกฎหมาย แต่พอเข้าเรียนในวิทยาลัย เขากลับลาออกมาร่วมแสดงละครเวทีที่ ลอสแอนเจลิส รีเพอร์โทรี่ เธียเตอร์ ต่อจากนั้นก็ได้แสดงโทรทัศน์เป็นครั้งแรกในเรื่อง Barnaby Jones จากนั้นจึงมุ่งหน้าสู่นิวยอร์ก ซึ่งไม่นานก็ได้รับบทในละครเรื่อง Heartland และภาพยนตร์ทางโทรทัศน์เรื่อง The Killing of Randy Webster ในปี 1981 และในปีเดียวกันนั้นก็ได้แสดง Taps เป็นภาพยนตร์เรื่องแรกของเขา
ในปี 1982 ได้รับบทเป็น เจฟฟ์ สไปโคลิ ใน Fast Times at Ridgemont High หลังจากนั้น เขาปฏิเสธบทที่คล้าย ๆ กับสไปโคลิทั้งหมด แล้วหันไปรับเล่นภาพยนตร์เรื่อง Bad Boys (1983) แล้วตามด้วย Crackers ของ หลุยส์ มอลล์ และหนังเรื่อง Racing With the Moon ได้รับเสียงยกย่องจากนักวิจารณ์ ถึงบทบาทการแสดงของเขา ถึงแม้ว่าหนังเหล่านั้นจะไม่ทำเงินเท่าที่ควร
ในปี 1985 ได้เล่นภาพยนตร์เรื่อง The Falcon and the Snowman ของ จอห์น เชลซิงเกอร์ รับบทเป็นคนติดยาที่กลับตัวกลับใจมาเป็นสายลับให้กับรัฐบาล ซึ่งเป็นเรื่องที่เขาแสดงได้โดดเด่นมากที่สุดเรื่องหนึ่ง ในปี 1985 เขาแต่งงานกับ มาดอนน่า นักร้องสาวชื่อดัง ฌอนกลายเป็นที่เป้าหมายของนักข่าวน้อยใหญ่จนฌอนรู้สึกหงุดหงิด ทั้งคู่แสดงหนัง Shanghai Surprise (1987) ด้วยกัน ต่อมาชีวิตสมรสของพวกเขาก็จบลงด้วย
ไฟล์:Welsh penn.jpg|thumb|left|กับบทจ่าเวลช์ ใน The Thin Red Line (1999)
ต่อมาฌอนเริ่มก้าวสู่บทบาทเบื้องหลัง หันมาเขียนบทและกำกับหนังด้วยเรื่อง The Indian Runner (1991) ซึ่งเขาได้รับแรงบันดาลใจจากเพลงของ บรู๊ซ สปริงทีน ต่อมาไม่นาน เขาประกาศวางมือจากงานแสดง เพื่อหันมาเป็นผู้กำกับอย่างเต็มตัว แต่หลังจากร่วมงานกับ แจ๊ค นิโคลสัน และ แอนเจลิกา ฮุสตั้น ในเรื่อง The Crossing Guard (1995) เขาก็กลับมาแสดงหนังอีกครั้ง และได้รับการเสนอชื่อเข้าชิงรางวัลออสการ์ จากเรื่อง Dead Man Walking ของ ทิม ร็อบบินส์ หลังจากนั้นเขาก็ได้รับแสดงภาพยนตร์ต่อเนื่องมาอีกหลายเรื่อง นอกจากนี้ยังได้แสดงคู่กับ โรบิน ไรท์ ภรรยาคนที่สองของเขา ใน She’s So Lovely ของ นิค คาสซาเวทส์ และยังร่วมแสดงใน The Game ของ เดวิด ฟินเชอร์ และ U-Turn ของ โอลิเวอร์ สโตน ด้วย
ในปี 1999 ฌอนได้รับเสียงชมอีกครั้ง จากภาพยนตร์เรื่อง Hurlyburly และ The Thin Red Line ต่อมาเขาปรากฏตัวใน Being John Malkovich ของ สไปค์ จอนเซ่ และรับบทเป็นนักกีต้าร์แจ๊ซ ในหนังเรื่อง Sweet and Lowdown ของ วู๊ดดี้ อัลเลน ปี 2002 ฌอน เพนน์ มีผลงานร่วมกับมิเชล ไฟเฟอร์ ในเรื่อง I am Sam โดยเล่นเป็นชายที่ป่วยทางจิต ซึ่งพยายามต่อสู้เพื่อให้ได้สิทธิ์ในการดูแลบุตรสาวของตัวเอง ต่อมาเขากลับมาอีกครั้งในผลงานที่ได้รับความสนใจอย่างมากในเรื่อง Mystic River ของผู้กำกับคลิ้นท์ อีสต์วู้ด ซึ่งทำให้ได้รับรางวัลนักแสดงนำชายยอดเยี่ยมจากทั้งรางวัลลูกโลกทองคำและออสการ์

**อ้างอิง**
  ฌอน เพนน์ (Sean Penn) date=2007-09-29  movieseer.com
หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเบอร์แบงก์
หมวดหมู่:ผู้กำกับภาพยนตร์ชาวอเมริกัน
แม่แบบ:เหตุการณ์ปัจจุบัน/2550 สิงหาคม 19

* การลงประชามติร่างรัฐธรรมนูญ พ.ศ. 2550: เป็นวันลงเสียงประชามติรัฐธรรมนูญ พุทธศักราช 2550 หลังการออกเสียงประชามติ ผลการหยั่งเสียงจากผู้ใช้สิทธิ์แล้ว (Exit poll) ของ 3 สำนัก คือ สวนดุสิตโพลล์ รามคำแหงโพลล์ และเอแบคโพลล์ ออกมาตรงกัน ว่าประชาชนกว่า 60% เห็นชอบร่างรัฐธรรมนูญ  (กรุงเทพธุรกิจ)- นปก.ประกาศยุติการชุมนุม และเริ่มรื้อถอนเวทีปราศรัยจากบริเวณท้องสนามหลวง- เกิดแผ่นดินไหวขนาด 4.0 จุดศูนย์กลางแผ่นดินอยู่ในประเทศประเทศพม่า ห่างจากจ.เชียงใหม่ไปทางตอนเหนือ 120 กิโลเมตร  (มติชน)
}
คาบาล

ภาพตลกเกี่ยวกับคาบาลในภาษาฝรั่งเศส
คาบาล (cabal) หมายถึงกลุ่มคนที่รวมตัวกันในรูปแบบที่ใกล้ชิด มักสนับสนุนความคิดเห็นหรือความสนใจส่วนตัวในอุดมการณ์ รัฐ หรือประชาคมอื่น ซึ่งมีการวางอุบาย และส่วนใหญ่ผู้ที่อยู่นอกกลุ่มจะไม่รู้ การใช้คำนี้มักมีความหมายในแง่ลบเกี่ยวกับจุดประสงค์ทางการเมือง การสมรู้ร่วมคิด และความลับ

**ศัพทมูลวิทยา**
คำว่า cabal มาจากคับบาลาห์ (ศัพท์ที่มีการทับศัพท์หลายแบบ) การตีความคัมภีร์ฮีบรู (קַבָּלָה) แบบรหัสยลัทธิยิว ในภาษาฮีบรูหมายถึง "รับหลักคำสอน" หรือ "ธรรมเนียม"  ในวัฒนธรรมยุโรป (Christian Cabala, Hermetic Qabalah) คำนี้มีความเชื่อมโยงกับหลักการสอนแบบรหัสยศาสตร์หรือความลับ

**ดูเพิ่ม**
 องคมนตรีคาบาล

**อ้างอิง**

**แหล่งข้อมูลอื่น**
 Cabalism
หมวดหมู่:กลุ่มทางสังคม
หมวดหมู่:สมาคมลับ
รถโรงเรียน

รถโรงเรียน อาจหมายถึง- รถโรงเรียน (รายการโทรทัศน์) - รายการโทรทัศน์ทางช่อง จีเอ็มเอ็ม 25- รถโรงเรียน (ยานพาหนะ) - ยานพาหนะรับและส่งนักเรียน
หนึ่งเดียว ศักดิ์จารุพร

หนึ่งเดียว ศักดิ์จารุพร หรือชื่อจริง สาคร เข็มทอง เกิดเมื่อ 14 พฤษภาคม พ.ศ. 2515 ที่ จ.กาญจนบุรี สถิติการชก 19 ครั้ง ชนะ 17 (น็อค 9) แพ้ 2

**เกียรติประวัติ**
 แชมป์โลกรุ่นไลท์ฟลายเวท WBU 
** ชิง 5 สิงหาคม 2538 ชนะน็อค ยก 4 เรนันโด บาร์โดเนซ () ที่ เวทีมวยช่อง 7 สี
** ป้องกันแชมป์ครั้งที่ 1, 27 มกราคม 2539 ชนะน็อค ยก 9 โฮซู คามาโช () ที่ จ.ชลบุรี
** ป้องกันแชมป์ครั้งที่ 2, 6 เมษายน 2539 ชนะน็อค ยก 10 โฮเซ่ ลูเซโน่ (เปอร์โตริโก) ที่ ห้างสรรพสินค้านิวเวิร์ลด์ นนทบุรี
** ป้องกันแชมป์ครั้งที่ 3, 31 กรกฎาคม 2539 ชนะน็อค ยก 7 เรกี พาลาบรีกา (ฟิลิปปินส์) ที่ ห้างสรรพสินค้าเดอะแกรนด์ บางแค
** เสียแชมป์ 8 พฤศจิกายน 2539 แพ้น็อค ยก 10 มาซูกิซี สกาลี () ที่ วิลล่า คาเฟ่- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิมั่มเวท WBF 19 กุมภาพันธ์ 2538 แพ้คะแนน รอนนี่ มากราโม (ฟิลิปปินส์) ที่ อาคาร หนังสือพิมพ์ฐานเศรษฐกิจ

**อ้างอิง**
สถิติการชก boxrec.comfix-attempted=yes  
หมวดหมู่:นักมวยสากลชาวไทยรุ่นมินิมัมเวท
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดกาญจนบุรี
หมวดหมู่:แชมป์โลก WBU
พยาธิกายวิภาค

พยาธิวิทยากายวิภาค (Anatomical Pathology) เป็นวิชาว่าด้วยการเรียนรู้ร่างกายของมนุษย์โดยละเอียด เพื่อใช้วิเคราะห์สาเหตุแห่งความตายว่าเกิดจากโรคภัยไข้เจ็บทั่วไป อาวุธประเภทใด  ภาวะความผิดปกติของร่างกายหรือบาดแผลตามร่างกายอาจใช้บ่งบอกความผิดปกติที่เกิดขึ้นก่อนหรือหลังความตาย สิ่งที่ทำให้เกิดความตาย เช่น ตายก่อนจมน้ำ หรือ จมน้ำตาย โดนวางยาหรือฆ่าตัวตายเอง เป็นต้น 
ลักษณะทางกายภาพของศพจะช่วยบอกเริ่มต้นว่าเป็นการตายธรรมดาหรือฆาตกรรม อันนำไปสู่การพิสูจน์ค้นหาผู้กระทำความผิดและนำไปลงโทษโดยตำรวจ นักนิติพยาธิวิทยากายวิภาค (FORENSIC PATHOLOGY) จึงต้องมีความเชี่ยวชาญด้านกายภาพ พยาธิสภาพ ลักษณะโรคและบาดแผลที่ทำให้เกิดบาดเจ็บหรือตาย เพราะความเห็นของพวกเขาจะเป็นประโยชน์ต่อตำรวจในการแยกแยะคดีอย่างเหมาะสม ส่วนใหญ่มักจะเป็นพยาธิแพทย์ด้านนิติเวชศาสตร์ซึ่งกฎหมายกำหนดหน้าที่ในการให้ความเห็นสาเหตุและพฤติการณ์ของการตายของเหยื่อไว้ 
ปัจจุบันแพทย์ด้านนี้จึงถือเป็นจุดเริ่มต้นของการระบุสาเหตุและพฤติการณ์การตาย จากนั้นจึงนำไปสู่การพิสูจน์ยืนยันความเห็นนั้นด้วยหลักฐานทางวิทยาศาสตร์สาขาอื่นได้ นอกจากนั้นศาสตร์ด้านพยาธิวิทยากายวิภาคยังเน้นความรู้ด้านการบ่งชี้ความปกติหรือไม่ปกติของศพ เพศ เนื่องจากบางครั้งศพอาจอยู่ในสภาพเน่าเปื่อย มีแค่โครงกระดูก ยากจะบอกเบื้องต้นได้ว่าคนตายเป็นเพศใด อายุเท่าไร สาเหตุการตายจากโรค สารเคมี บาดแผลในหรือนอกร่างกาย นักพยาธิวิทยากายวิภาคจะเป็นผู้ชี้ชัดได้ว่า ศพเป็นเพศชายหรือหญิง ผ่านการผ่าตัดแปลงเพศหรือไม่ มีการเสริมแต่งส่วนใดในร่างกายที่มิใช่ธรรมชาติ โครงกระดูกบอกได้ว่าเป็นเพศชายหรือหญิง โดยอาจดูจากโหนกคิ้ว กระดูกเชิงกราน ก็ได้ ล้วนเป็นข้อมูลเบื้องต้นให้พนักงานสอบสวนนำไปใช้สืบหาสาเหตุการตายและพยานหลักฐานต่อไปเพื่อนำผู้กระทำความผิดไปลงโทษตามกระบวนการยุติธรรม

**ดูเพิ่ม**
 มิญชพยาธิวิทยา- นิติศาสตร์
หมวดหมู่:พยาธิกายวิภาคศาสตร์
หมวดหมู่:นิติเวชศาสตร์